ตลาดหุ้นเอเชียบวกเช้านี้ หลังราคาน้ำมันดีดตัว-คลายวิตก Brexit
ตลาดหุ้นเอเชียบวกเช้านี้ หลังราคาน้ำมันดีดตัว-คลายวิตก Brexit
30 มิ.ย. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับแรงหนุนจากการทะยานขึ้นของตลาดหุ้นนิวยอร์ก เนื่องจากราคาน้ำมันดิบดีดตัวขึ้นกว่า 4% ขณะเดียวกันก็มีกระแสคาดการณ์ว่า ธนาคารกลางชั้นนำของโลกจะออกมาตรการกระตุ้นเศรษฐกิจเพื่อรับมือกับผลกระทบจากปัจจัย Brexit ดัชนี MSCI Asia Pacific ทะยาน 0.7% สู่ระดับ 128.63 จุด เมื่อเวลาประมาณ 9.05 น.ตามเวลาโตเกียว
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 15,752.71 จุด เพิ่มขึ้น 185.88 จุด, ดัชนี SSE Composite ตลาดหุ้นจีนเปิดวันนี้ที่ 2,931.48 จุด ลดลง 0.11 จุด, ดัชนี HSI ตลาดหุ้นฮ่องกงเปิดวันนี้ที่ 20,736.85 จุด เพิ่มขึ้น 300.73 จุด, ดัชนี TAIEX ตลาดหุ้นไต้หวันเปิดวันนี้ที่ 8,615.46 จุด เพิ่มขึ้น 28.90 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,971.54 จุด เพิ่มขึ้น 15.18 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,880.72 จุด เพิ่มขึ้น 87.99 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,644.69 จุด เพิ่มขึ้น 2.48 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,819.14 จุด เพิ่มขึ้น 20.61 จุด